लाइफ ओके के चर्चित धारावाहिक ‘गुलाम’ में शिवानी माथुर का किरदार निभाने वाली टीवी एक्ट्रेस नीति टेलर को मेकर्स ने बाहर का रास्ता दिखा दिया है। जी हां, सूत्रों की मानें तो नीति अब शो में आगे नजर नहीं आएंगी। मेकर्स ने यह फैसला क्यों लिया इसके पीछे के कारणों का हालांकि अब तक पता नहीं चल पाया है लेकिन निर्माता इसे शो में नया ट्विस्ट लाने की कोशिश का नाम दे रहे हैं। मनोरंजन पोर्टल बॉलीवुड लाइफ की रिपोर्ट के मुताबिक इसकी वजह नीति का दिन-बा-दिन अनप्रोफेश्नल होते जाना माना जा रहा है। रिपोर्ट के मुबाबिक नीति ज्यादातर वक्त फोन पर ही लगी रहती थीं जिससे शो के निर्माता-निर्देशक को दिक्कतों का सामना करना पड़ रहा था।